Ҭырқәтәыла, Зонгәылдак ақалақь аҟны раԥхьаӡа акәны иаадыртит аԥсуаа рхеидкыла. Уи аиҿкаашьеи аартреи ртәы иазааҭгылоит Ҭырқәтәылатәи Ареспубликаҿы иҟоу Аԥсны ахаҭарнак Вадим Ҳаразиеи Аԥсуа Федерациа аиҳабы Аҭанур Аҟәысбеи.
Гәылрыԥшь араион ахада ихаҭыԥуаҩ Дмитри Габлиа арадио Sputnik аефир аҟны иҳәеит Аԥсныҟа аԥсшьаҩцәа хымз ракәымкәа, ашықәс зегьы иаҭаауа аҟаҵаразы ихымԥадатәины иҟазароуп ҳәа ишиԥхьаӡо.
Ԥхынгәы 12 рзы Алхратә комиссиа хадаҿы имҩаԥган аҳәынҭқарра ахадарахьы акандидатцәа 5-ҩык алингвистикатә комиссиа рахыжьра. Уи иалахәыз Sputnik аколумнист Елеонора Коӷониаԥҳа акандидатцәа рбызшәатә культура ахьынӡанеиуа еилылкаауан. Ишәыдаагалоит иҳазлырхиаз аматериал.
Аԥсны апрофессионалтә бокс Афедерациа ахада, абокси, ақәԥареи, атлетика хьанҭеи рзы Ареспубликатә школ адиректор Альберт Карди-оӷлы арадио Sputnik Аԥсны аефир аҿы еиҭеиҳәеит абоксиор қәыԥшцәа рԥеиԥш иазеиӷьу аҳәаанырцәтәи ашколқәа шракәу.